ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαρτίου 1996 σχετικά με αίτηση παρέκκλισης που υπέβαλε το Βασίλειο των Κάτω Χωρών βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στην ολλανδική γλώσσα είναι το μόνο αυθεντικό) (96/215/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ της Επιτροπής (2),

Εκτιμώντας:

την αίτηση που υπέβαλαν στις 20 Δεκεμβρίου 1995 οι αρχές του Βασιλείου των Κάτω Χωρών να εγκριθεί από την Επιτροπή παρέκκλιση βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ 7 ότι η αίτηση αυτή συνοδευόταν από έκθεση η οποία περιείχε τα στοιχεία που απαιτούνται βάσει του προαναφερόμενου άρθρου 8 7 ότι η εν λόγω αίτηση αφορά την τοποθέτηση, σε δύο τύπους οχημάτων, τρίτου φανού πέδησης που κατατάσσεται στην κατηγορία ECE S3 σύμφωνα με τον κανονισμό αριθ. 7 της ECE (Οικονομική Επιτροπή των Ηνωμένων Εθνών για την Ευρώπη) και τοποθετείται σύμφωνα με τον κανονισμό αριθ. 48 της ECE 7

ότι είναι βάσιμοι οι επικληθέντες λόγοι, δηλαδή ότι αυτού του είδους φανοί πέδησης, καθώς και η τοποθέτησή τους, δεν πληρούν τις απαιτήσεις της οδηγίας 76/758/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών σχετικά με τους φανούς όγκου, τους εμπροσθίους φανούς θέσεως, τους οπίσθιους φανούς θέσεως και τους φανούς πέδησης των μηχανοκίνητων οχημάτων και των ρυμουλκουμένων τους (3), όπως τροποποιήθηκε τελευταία από την οδηγία 89/516/ΕΟΚ της Επιτροπής (4), ούτε πληροί της απαιτήσεις της οδηγίας 76/756/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών σχετικά με την τοποθέτηση των διατάξεων φωτισμού και φωτεινής σηματοδότησης των μηχανοκίνητων οχημάτων και των ρυμουλκουμένων τους (5), όπως τροποποιήθηκε τελευταία από την οδηγία 91/663/ΕΟΚ της Επιτροπής (6) 7 ότι, με βάση τις περιγραφές των δοκιμών και τα αποτελέσματά τους καθώς και με τη συμμόρφωση προς τους κανονισμούς αριθ. 7 και 48 επιτυγχάνεται ικανοποιητικού επιπέδου ασφαλείας 7

ότι οι σχετικές οδηγίες θα αποτελέσουν αντικείμενο τροποποιήσεων ώστε να επιτραπεί η παραγωγή και τοποθέτηση τέτοιου είδους φανών πέδησης και ότι, εν αναμονή των τροποποιήσεων, δικαιολογείται να επιτραπεί η χορήγηση εγκρίσεως ΕΚ στους δύο τύπους οχημάτων τα οποία εφοδιάζονται με τους φανούς πέδησης που αναφέρονται στην εν λόγω αίτηση 7

ότι η επιτροπή για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις εμπορικές συναλλαγές στον τομέα των μηχανοκίνητων οχημάτων, η οποία έχει συσταθεί με βάση την οδηγία 70/156/ΕΟΚ, συμφωνεί με το μέτρο που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή εγκρίνει την αίτηση παρέκκλισης για τη χορήγηση έγκρισης ΕΟΚ, την οποία υπέβαλε το Βασίλειο των Κάτω Χωρών στις 20 Δεκεμβρίου 1995 βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ, όσον αφορά την παραγωγή και τοποθέτηση τρίτου φανού πέδησης που κατατάσσεται στην κατηγορία ECE S3 σύμφωνα με τον κανονισμό ECE αριθ. 7 και τοποθετείται σύμφωνα με τον κανονισμό αριθ. 48 ECE.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 8 Μαρτίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 264 της 23. 10. 1993, σ. 49.

(3) ΕΕ αριθ. L 262 της 27. 9. 1976, σ. 54.

(4) ΕΕ αριθ. L 265 της 12. 9. 1989, σ. 1.

(5) ΕΕ αριθ. L 262 της 27. 9. 1976, σ. 1.

(6) ΕΕ αριθ. L 366 της 31. 12. 1991, σ. 17.